**ეპიდემიები და განსაცდელები ფრანკთა სამეფოში**

**გრიგოლ ტურელის „ფრანკთა ისტორიის „ მიხედვით**

გრიგოლ ტურელის „ ფრანკთა ისტორია“ წარმოადგენს VI ს-ის და ფრიად საყურადღებო ნარატიული წყაროს . მისი სრული სახელწოდებაა-Gregorius Turonensis. Historia Francorum .(ლათინურად). გრ. ტურელი იყო ტურის ეპისკოპოსი, რომელმაც ეს ჩანაწერები გააკეთა მისი უშუალოდ ნანახი და ხალხისაგან მონათხრობი ამბების საფუძველზე. „ფრანკთა ისტორია „ არის გამოქვეყნებული მხოლოდ უცხოურ ენაზე, ხოლო ქართულ ენაზე ის ჯერ არ არის თარგმნილი.

 **წყარო გვაწვდის ცნობებს , ფრანკთა სამეფოს მეფეების ხილდერიკის**

 **(457 -481 წწ, ხლოდვიგის (481-511 წწ ), მისი მემკვიდრეების, საეკლესიო პირების თავგანწირვის, ებრაელთა ცხოვრების , ეპიდემიებისა და ბუნებისაგან მოვლენილი სტიქიური უბედურებებისა და სხვათა შესახებ. გრიგოლ ტურელს მოვლენები მიჰყავს 591 წლამდე და მის ნაშრომს ლეიტმოტივად გასდევს პროვიდენციალიზმი. (მოვლენების ახსნა ღვთის განგებით).**

**ფრანკთა ისტორიის მასალების შეგროვება არცთუ ისე ადვილი ყოფილა. გრიგოლს გამოუყენებია სხვადასხვა ისტორიკოსების, ეპისკოპოსების, ადგილობრივი მწერლების წერილობითი ქრონიკები, მაგრამ ძირითადად მას წიგნში მის მიერ ნახული ან ხალხისაგან გაგონილი ისტორიული ამბები შეუტანია.**

 ავტორმა თხრობა სამყაროს გაჩენით დაიწყო. მან დიდი ყურადღება დაუთმო ქალაქ ტურის ეკლესიის შექმნისა და განვითარების ისტორიას. არ გამორჩენია ცალკეულ საეკლესიო პირთა ცხოვრების აღწერა. ტურელი ჯერ გადმოცემდა ქვეყანაში არსებულ ვითარებას, შემდეგ აღწერდა ბრძოლებსა და საეკლესიო პირთა ცხოვრებას, ბოლოს კი სასწაულებისა და გამარჯვებების შესახებ წერდა.

 **მრავალმხრივ საინტეესო ცნობებთნ ერთად, განსაკუთრებით საყურადრებოა ეპოდემიებისა და სტიქიური უბედურებისაგან გამოწვეული განსაცდელები, რომელიც თავს დაატყდა ხალხს და რის შესახებაც კარგად გადმოგვცემს გრ. ტურელი „ფრანკთა ისტორია“-ში.**

 წყაროდან ირკვევა, რომ ბურგუნდიაში შიმშილობა იყო დაახლოებით 470-471 წლებში, 548 წელს იყო მკაცრი ზამთარი, 580 წელს მძვინვარებდა შავი ჭირი კლერმონში, ლიმანში, იმავე წელს გავრცელდა დიზენტერია, 584 წელს ესპანეთში გავრცელდა კალიების შემოსევა, რომელმაც მთელი მოსავალი გაანადგურებია, ასევე ყოფილა მიწისძვრაც, ქალაქ ნარბონში გავრცელებულა შავი ჭირი, 585 წელს გალიაში მოუსავლიანობა და შიმშილი, ქალაქ პარიზში წყალდიდობები და ხანძარი, 587 წელს დიზენტერიას უფეთქია ქალაქ მეცში, 589 წელს ყოფილა წყალდიდობები და ორი წლის შემდეგ 591 წელს ისევ გავრცელებულა შავი ჭირი.

 გამოდის, რომ **VI საუკუნის 80-იანი წლებიდან 591 წლმდე ფრანკთა სამეფოში იფეთქა მოარულმა სენმა ოთხჯერ: 580, 584 ,587 და 591 წლებში. ამას ემატებოდა სხვა განსაცდელებიც, როგორიც იყო მოუსავლიანობა ,წყალდიდობები, შიმშილობა, ხანძარი და ა. შ.**

ჩვენი **ყურადღება მიიპყრო ქველმოქმედებამ,** რომელსაც იჩენდნენ გაჭირვებული ხალხის მიმართ ასეთი განსაცდელის დროს.

 ფრანკთა ისტორიის მეორე წიგნის 24-ე თავში ვკითხულობთ იმის შესახებ: რომ „**ბურგუნდიაში** მძვინვარებდა საშინელი **შიმშილობა. (470-471),** როდესაც ხალხი მიმოიფანტა სხვადასხვა კუთხეში და გაჭირვებულ ხალხს არავინ ეხმარებოდა, მაშინ გადმოგვცემს მემატიანე, გამოჩნდა ვინმე **ეკდიცია,** ( რომელიც იყო იმპერატორ ავიტის ( 455-456 წწ.) შვილი და ეპისკოპოს სიდონიას ცოლის ძმა) და ღმერთის სახელით გააკეთა დიდი საქმე, კერძოდ: როდესაც შიმშილობამ მოიმატა, მან გააგზავნა თავისი მსახურები ცხენებით და ოთხთვალებით მეზობელ ქალაქებში, რათა მათ ჩამოეყვანათ ყველა ღარიბი ადამიანი, ვისაც იპოვნიდნენ. იქ ეკდიციამ მთელ მოუსავლიანობის წელს იხსნა ეს ხალხი შიმშილით სიკვდილისაგან. ისინი ბევრნი იყვნენ. 4000-ზე მეტი ქალი და კაცი. როცა დადგა მოსავლიანი წელი, ეკდიციამ ბრძანება გასცა მათი წაყვანის შესახებ, ამასთან ყოველი მათგანი უნდა მიეყვანათ თავიანთ სახლებში.“ ე.ი. ერთი წელი დააპურა ეს ხალხი. ვფიქრობთ ციფრი 4 ათასი გადამეტებული უნდა იყოს . შესაძლებელია მათი რიცხვი იყო 400. თუმცა გრ. ტურელი ასახელებს 4 ათას კაცს. **ეს ფაქტი უდავოდ საინტერესოა, იმ თვალსაზრისით, რომ ადრეულ, ჯერ კიდევ ჩამორჩენილ შუა საუკუნეებში ქველმოქმედების ასეთი შემთხვევის გამოვლენა მართლაც საკვირველი უნდა იყოს.**

 არანაკლებ აზარალებდა მოსახლეობას ბუნებაც. ასე მაგალითად, ფრანკთა სამეფოში 548 წელს მოსულა ისეთი ცივი და **მკაცრი ზამთარი,** რომ მდინარეები გაყინულა და ადამიანები მასზე დადიოდნენ, როგორც მიწაზე. სიცივის, ყინვისა და შიმშილისაგან დასუსტებულ ფრინველებს ხალხი პოულობდა თოვლის ნამქერში.(გრ. ტურელი. გვ.80).

 აქედან გამომდინარე, ადვილი წარმოსადგენია, რა მძიმე ყოფაში აღმოჩნდებოდა მოსახლეობა ასეთი მკაცრი ზამთრის პირობებში.

 წყაროდან ირკვევა, რომ 580 წელს ქალაქ კლერმონში მოხდა დიდი **წყალდიდობა,** ვინაიდან 14 დღის განმავლობაში გადაუღებლად წვიმდა. ქალაქ ლიმანში წვიმების შედეგად შეუძლებელი იყო ხვნა-თესვა. ლუარის და ფლავარის მდინარეებში და მათ შენაკადებში წყალმა მოიმატა, გადმოვიდა კალაპოტიდან ისე, როგორც არასდროს. წყალდიდობამ გაანადგურა პირუტყვი, ნათესები და დაინგრა შენობებიც. ასევე ადიდდა მდინარე რონა, რომელიც მდინარე სონოში ჩაედინებოდა, ასევე გადმოვიდა ნაპირებიდან, დიდი ზარალი მიაყენა ხალხს და დაანგრია ქალაქ ლიონის კედლები. მემატიანის გადმოცემით, წყალდიდობის შემდეგ ყვავილი გამოიღო ხეებმა მაშინ , როდესაც იყო სექტემბრის თვე. (შემოდგომა)

**ბორდოში** მოხდა ძლიერი **მიწისძვრა**, რამაც საშიშროება შეუქმნა ქალაქის კედლების დანგრევას. მოსახლეობა ისეთმა შიშმა შეიპყრო, რომ თუ არ გაიქცეოდნენ , ქალაქთან ერთად მათაც მიწა ჩაიტანდა. აი, რატომ გარბოდა ხალხი სხვა ქალაქებში და ტოვებდნენ თავიანთ საცხოვრებლებს. მიწისძვრამ მოიცვა ფრანკთა სამეფოს მთელი რიგი ქალაქები ესპანეთამდე. ესპანეთში ამ დროს არ ყოფილა მიწისძვრა, მაგრამ პირენეის მთებიდან ჩამოცვენილა უზარმაზარი ქვის ლოდები, რომელსაც გაუთელია პირუტყვი და ადამიანები. **ბორდოს** მიმდებარე ტერიტორიაზე წარმოქმნილი **ხანძრის** შედეგად დამწვარა სახლები და მთელი წლის პურის მარაგი განადგურებულა. ეს იყო განსაცდელი. ხანძრის შედეგად ქალაქი ორლეანი ისე დაზარალდა, რომ მდიდრებსაც აღარაფერი დარჩათ. თუ ვინმე რაიმეს გადაარჩენდა ხანძრისაგან, იმასაც ქურდები ართმევდნენ. ძლიერი სეტვისაგან კი დაზარალდა ქალაქი ბურჟი ( ფრანკთა ისტორია გვ. 140).

580 წელს ქალაქები: კლერმონი, ლიონი, ტური დაზარალდა წყალდიდობის შედეგად.

კიდევ უფრო **მძიმე იყო მოარული სენი, რომელიც მუსრს ავლებდა მოსახლეობას.** ასეთი გადამდები დაავადებები არავის არ ინდობდა, არც მდიდარს, ღარიბს, როგორი სოციალური ფენის წარმომადგენელიც არ უნდა ყოფილიყო. სწორედ,ასეთი მძიმე განსაცდელი დაატყდა თავს მეფე ხილპერიკის მემკვიდრეებს და მის ოჯახს.( ხლოგვიგის გარდაცვალების შემდეგ 511 წელს სამეფო მისმა 4 ვაჟმა გაიყო, რომელთა შორის იყო სამოქალაქო იმი, დაიღუპა 3 დარჩა ხლოტარ I, რომელსაც ჰყავდა 4 ვაჟი გუნტრამი (ბურგუნდია), სიგიბერტი (ავსტაზია), ხარიბერტი (აქვიტანია) და მეოთხე ძმა იყო ხილპერიკი (ნეისტრიის მმაველი)

 გრ ტურელის მე- 5 წიგნის 34-ე თავი გადმოგვცემს თუ როგორ ემსხვერპლა ავადმყოფობას ხილპერიკის შვილები: ხლოდობერტი და დაგობერტი. წყაროში ვკითხულობთ:“როდესაც მეფეები ემზადებოდნენ ძმათაშორის ომისათვის (აქ საუბარი უნდა იყოს ფრანკთა მეფის ხლოდვიგის მემკვიდრეებს შორის ომზე-ი.ბ.), მთელი გალია მოიცვა დიზენტერიამ. ვინც ამ სენით დაავადდა ყველას ჰქონდა ერთნაირად ძლიერი ცხელება, ღებინება და აუტანელი ტკივილი თირკმლებში.

და აი, მოხდა ისე, რომ ამ რთულ დღეებში, მძიმედ დაავადდა მეფე ხილპერიკი. როცა მან დაიწყო გამოჯანმრთელება, დაავადდა მისი უმცროსი ვაჟი დაგობერტი. როცა ნახეს ,რომ ის კვდებოდა , მონათლეს და ცოტა ხნით მომჯობინდა. შემდეგ დაავადდა უფროსი ძმა, სახელად ხლოდობერტი. როცა დედამ ფრედეგონდამ ნახა, რომ მისი შვილი სიკვდილის საშიშრიების ქვეშ იყო, მან მონანიებით მიმართა მეფეს: **“დიდი ხანია ჩვენ ცოდვებს ჩავდივართ. ღმერთი განსაცდელს ხშირად გვიგზავნიდა, მაგრამ ჩვენ არ გამოვსწორდით. და აი , ეხლა ვკარგავთ შვილებს. მათ კლავს (ჩვენი ცოდვები-ი.ბ) ღარიბი ადამიანების ცრემლები, ქვრივების გაჭირვება, ობლების კვნესა და ჩვენ კი არ ვიცით თუ ვისთვის ვაგროვებთ ამდენ ქონებას. ჩვენ გავმდიდრდით და თვითონ არ ვიცით, ვისთვის დავაგროვეთ ყოველივე ეს. აი, განძი , წართმეული ძალით და მუქარით რჩება მეპატრონის გარეშე. განა სარდაფები არ არის სავსე ღვინით?, განა ბეღლები სავსე არ არის მარცვალით, განა შენი სამეფო კარის ქონება არ არის სავსე ოქროთი და ვერცხლით, ძვირფასი ქვებით, მძივებით და სხვა მორთულობებით? ეხლა კი ვკარგავთ იმას, რაც ყველაზე ძვირფასი იყო ჩვენთვის. ეხლა თუ გსურთ , დავწვათ ყველა უსამართლო გადასადებების სიები და ჩვენს ხაზინაში დავტოვოთ იმდენი, რამდენიც ყოფნიდა ჩვენს მამას და მეფეს ხლოტარს. წარმოთქვამდა ამ სიტყვებს დედოფალი და მუშტებს ირტყამდა გულზე. შემდეგ მოითხოვა მისთვის მოეტანათ საგადასახადო სიები. მართლაც ვინმე მარკმა (გადასახადებების შემდგენელმა-ი.ბ.) მოიტანა ისინი და დედოფალმა ცეცხლში დაწვა. ამის შემდეგ დედოფალი მიუბრუნდა მეფეს : “რას აყოვნებ? ხედავ მე რას ვაკეთებ? გააკეთე შენც იგივე. თუ შვილებს დავკარგავთ , იმ ქვეყნად სამუდამო ტანჯვა მაინც არ გვექნებაო“.(გრ. ტურელი. გვ.142).**

 **ხილპერიკის ორივე ვაჟი უკურნებელი სენით დაიღუპნენ.**

**მთელს ქვეყანაში გლოვა იყო, ტიროდა ყველა: ქალი თუ კაცი, შავებში ჩაცმული ხალხი მიყვებოდა პროცესიას . მეფემ დაურიგა საჩუქრები ღარიბ ხალხს, ეკლესიებს და ბაზილიკებს წყაროდან ჩანს, რომ მეფის და დედოფლის საქციელმა (მათ მიერ გადასახადებების შემცირებამ, თავიანთი ცოდვების მონანიებამ) განაპირობა ხალხის თანგრძნობის მიპოვება.**

 წყაროდან ირკვევა, რომ ავადმყოფობა, ახლობელი ადამიანების სიკვდილი უდიდესი განსაცდელია ადამიანის ცხოვრებაში, ვინც არ უნდა იყოს იგი, მეფე თუ დედოფალი, ღარიბი თუ მდიდარი. როგორც კარლოს დიდის დროინდელი ინგლისელი სწავლული ალკუინი ამბობდა „სიმდიდრე და სიღარიბე ორივე გამოცდაა ადამიანისათვის ცხოვრებაში“. არ შეიძლება მდიდარი ადამიანები უსამართლოდ იქცეოდნენ, არ ეცოდებოდეთ ღატაკები, ლუკმა-პურის გარეშე დარჩენილი ქვრივ-ობლები. დედოფალი ფრედეგონდა გვიან მიხვდა , როდესაც მისი შვილები სიკვდილის სარეცელზე იწვნენ, რომ ფუჭი იქნებოდა მათი ცხოვრება, თუ საყვარელ ადამიანებს (შვილებს-ი.ბ.) დაკარგავდნენ , მაშინ არავითარ სიმდიდრეს არ ექნებოდა ფასი. მხოლოდ მძიმე განსაცდელის გადატანის შემდეგ, მეფე და დედოფალი მზად იყვნენ მოესპოთ უსამართლო გადასადებები, დაერიგებინათ ქონება გაჭირვებულებისათვის, რომ იმ ქვეყნად მაინც დაემკვიდრებინათ სამუდამო სასუფეველი.

მაგრამ წყაროში ასევე ვაწყდებით სრულიად საპირისპირო ქმედებს ადამიანებისა, რომელთაც ვერც განსაცდელმა შეაცვლევინა თავიანთი დამოკიდებულება და უსამართლობას იჩენდნენ.

 ამ მხრივ , საინტერესოა გრ. ტურელის შემდეგი ცნობა:

„იმ დღეებში ამ საშინელი სენით (დიზენტერიით-ი. ბ) გარდაიცვალა დედოფალი ავსტრიგილდა (ბურგუნდიის მეფის გუნტრამის ცოლი). გრძნობდა რა იგი მოახლოებულ სიკვდილს, მომაკვდავმა მიმართა მეფეს-გუნტრამს შემდეგი სიტყვებით:“ **მე მანამდე მქონდა სიცოცხლის იმედი, სანამ არ ჩავვარდი დაწყევლილი ექიმების ხელში, ვინაიდან მათგან მიღებული დასალევით დავკარგე ჯანმრთელობა და მიმიყვანეს იმ მდგომაროებამდე, რომ მალე წავალ ამ ქვეყნიდან. ამიტომ ჩემი სიკვდილის შურის საძიებლად მოვითხოვ დადო ფიცი, როგორც კი მე დავტოვებ ამ ქვეყანას, მაშინვე გაეცი ბრძანება, რომ მოკლან ისინი. თუ მე ვერ ვიცოცხლებ, დაე, ისინიც არ დატკბნენ სიცოცხლით და მწუხარება განიცადონ როგორც ჩემმა, ისე მათმა ახლობლებმა“.** წარმოთქვა ეს სიტყვები და მაშინვე დალია სული. მეფემ შეასრულა დედოფლისადმი მიცემული ფიცი და ბრძანება გასცა მოეკლათ ექიმები. წყაროში მოხსენიებულია მათი სახელები ნიკოლაი და დონატი, რომლებიც მკურნალობდნენ დედოფალს. გრ. ტურელის მიხედვით, ბევრი გონიერი ადამიანის აზრით, ისინი ყოველგვარი ცოდვების გარეშე მკურნალობდნენ (ე.ი. ისინი კეთილსინდისიერად ასრულებდნენ იმ დროის ექიმის მოვალეობას - ი.ბ,) დოკუმენტი თარიღდება 581 წლით. (გრ. ტურელი. გვ142).

 დოკუმენტიდან ირკვევა ორი რამ: პირველი დაავადებას მკურნალობდნენ იმ დროინდელი მკურნალები (უმთავრესად ებრაელი ექიმები-ი.ბ.) უმთავრესად ბალახეულით, რომელიც როგორც ჩანს, ყველას ვერ კურნავდა, მათ შორის ვერც დედოფალი ავსტრიგილდა განიკურნა და მეორე დამნაშავედ თვლიდნენ ხშირად მკურნალებს, უფრო მეტიც მათ სიკვდილითაც კი სჯიდნენ. გამოდის, რომ ისინი არ იყვნენ არავისგან დაცულები, მათ შორის მეფისგანაც.

581 წელს გალიას მოედო **შიმშილი**. ბევრი პურს აცხობდა ყურძნის კაკლისგან, ტყის კაკლის ყვავილისგან, ჭინჭრის ფესვებისგან, რომელსაც აშრობდნენ, ფრფქვავდნენ და ურევდნენ ცოტა ფქვილს. ბევრ ადამიანს არ გააჩნდა საერთოდ მარცვალი, ამიტომ აგროვებდნენ ბალახებს და იყენებდნენ საკვებად, რის გამოც უსივდებოდათ მუცელი და იხოცებოდნენ. ამას ემატებოდა ვაჭართა ზეწოლა მოსახლეობაზე, რომლებიც მარცვალს და ღვინოს ყიდდნენ ოქროს ფულზე, რამაც ისე გააღარიბა ხალხი, რომ ბევრი მონადაც გადაიქცა, რათა ეშოვნათ ლუკმა პური მაინც. (გრ. ტურელი გვ.215**)**

591 წელს შავი ჭირი გავრცელდა ქალაქ **ტურში** და **ნანტის** მიდამოებში. თავდაპირველად ავადმყოფები თურმე გრძნობდნენ თავის ტკივილს , შემდეგ კი კვდებოდნენ. მაგრამ ხალხის ლოცვების, მარხვის მკაცრი დაცვის, მოწყალების გაღების შემდეგ, ღმერთის მრისხანება დამცხრალა და განსაცდელი წასულა.

 ამევე დროს ყოფილა საშინელი გვალვა, რომელსაც მთლიანად გაუნადგურებია საძოვრები, ამიტომ წვრილფეხა და მსხვილფეხა საქონელის უმეტესი ნაწილი დახოცილა, გადარჩენილა მხოლოდ მცირედი. როგორც წინასწარმეტყველი ავვაკუნი ამბობდა თურმე:“არ იქნებოდა რქიანი პირუტყვი და ცხვარი. შავი ჭირი გაანადგურებდა არა მარტო შინაურ ცხოველებს, არამედ გარეულებსაც“ მართლაც ტყის ზონებში ყოფილა უამრავი დახოცილი ირემი და სხვა ცხოველები, რომლებიც გზებზე ეყარა. ამავე დროს ძლიერმა წვიმებმა გაანადგურა ნათესები. პურის მოსავალი მცირე დარჩენიათ, ვენახებსაც მცირე მოსავალი მიუცია. მხოლოდ მუხის ხეებზე ყოფილა დაუმწიფებელი რკო, რომელსაც მოსახლეობა საკვებად ვერ გამოიყენებდა.

ამრიგად , **გრ ტურელის ფრანკთა ისტორია გვიხატავს მძიმე სურათს, რომელიც აღიბეჭდა ხალხის მეხსიერებაში და რომელთა ცნობებს მისხალ-მისხალ აგროვებდა გრიგოლ ტურელი და თავს უყრიდა ერთ წიგნში. ირკვევა, რომ გადამდები სენი ვრცელდებოდა ფრანკთა სამეფოში დროგამოშვებით სხვადასხვა ადგილებში, ხშირად ხდებოდა სტიქიური უბედურებები, რასაც დიდი მსხვერპლი და ზარალი მოჰქონდა მოსახლეობისათვის. თვალს თუ მივადევნებთ ფრანკთა სამეფოში წლების მიხედვით ზემოთ აღნიშნულ განსაცდელებს, მივიღებთ შემდეგ სურათს: 470-471 წლებში ბურგუნდიაში მოსულა ისეთი მკაცრი ზამთარი, რომ პატარა მდინარეებიც კი გაყინულა, 548 წელს შავი ჭირი მძვინვარებდა ფრანკთა სამეფოს ქალაქებში: კლერმონში, ლიმანში, მარტო 580 წელს ქალაქ ბორდოში და სხვა ქალაქებში მომხდარა ძლიერი მიწისძვრა, ქალაქ ორლეანში გაჩენილა საშინელი ხანძარი, ქალაქ ბურჟში მოსულა დიდი სეტყვა, ქალაქ კლერმონში, ლიონში და ტურში ყოფილა ძლიერი წყალდიდობები. იმავე წელს გაჩენილა შავი ჭირი (დიზენტერია) ფრანკთა სამეფოში. დიზენტერიით დაავადებულა და გარდაცვლილა მეფე ხილდერიკის ვაჟები: დაგობერტი, ხლოდობერტი, მეფე გუნტრამის ცოლი დედოფალი ავსრიგილდა. 584 წელს კალიებს გაუნადგურებია ესპანეთი, კერძოდ ქალაქ ტოლედოს რაიონი, შავი ჭირი ყოფილა ქალაქ ტოლედოში, ალბიში შიმშილობა და გადაუღებელი წვიმები გალიაში, ხანძარი ქალაქ ვანნასთან, 585 წელს პარიზში მომხდარა ხანძარი, 587 წელს ქალაქ მეცში გაჩენილა დიზენტერია, იმავე წელს ციებ -ცხელება გავრცელებულა პუატიეში და წყალდიდობაც მომხდარა , 591 ქალაქ ნანტში, ტურში შავი ჭირი გავრცელებულა, ფრანკთა სამეფოში გვალვას გაუნადგურებია შინაური და გარეული ცხოველები, პურის სათესები, ვენახები, რასაც მოჰყოლია შიმშილობა.**

 **ისმის კითხვა როგორ გაუძლო ყოველივე ამას ადამიანებმა?. და როგორ გადარჩნენ? ცხადია, რომ უსასრულოდ არ იქნებოდა მოარული სენი, სტიქიური უბედურებები. ეს გარკვეული დროის შემდეგ გაქრებოდა. ამ იმედით ცხოვრობდნენ ალბათ ადამიანები ფრანკთა სამეფოში.**

 **გრ. ტურელის შეფასებით ხალხმა თავიანთი გამძლეობით, მოთმინებით, განუწყვეტელი ლოცვებით, მკაცრი მარხვის დაცვით, ღვთისადმი უდიდესი სიყვარულით და რწმენით შეძლო გადაეტანა ყველა ის განსაცდელი, რაც თავს დაატყდა მათ.**

**ჩვენ მოვიტანეთ ეპიდემიების ფაქტები ფრანკთა სამეფოს ისტორიიდან VI საუკუნეში. ეპიდემიების ტალღამ გადაუარა ევროპას არაერთხელ შემდგომ პერიოდშიც. დავასახელებთ ყველაზე მასშტაბურ ეპიდემიებს. მაგალითად, 1348 წელს შავი ჭირი მძვინვარებდა მთელს ევროპაში ხუთი თვე. მე-XIV ს-ის 20-იანი წლებიდან ბოლომდე 32-ჯერ გადაიარა ეპიდემიამ, ხოლო XV საუკუნეში 40-ჯერ. ყოველივე ეს კი მუსრს ავლებდა მოსახლეობას, მწარმოებელთა რიცხვი მცირდებოდა, რაც უარყოფითად აისახებოდა , რა თქმა უნდა, ქვეყნის ეკონომიკაზე.**

**გამოყენებული ლიტერატურა**

1. Гр. Турский. История Франков. М.,1987.
2. Хрестоматия по истории средних веков, М., 1949.
3. Гутнова Е.В. Историография истории средних веков. М.,1985.
4. Люблинская А.Д. Источниковедение истории средних веков Л.,1955.
5. ი.ბელთაძე-ხინიკაძე. შუა საუკუნეების ისტორია. თბ., 2020
6. შუა საუკუნეების ისტორია, ტ.I, ა. უდალცოვის, ე.კოსმინსკისა და ვაინშტაინის რედაქციით, თბ.,1946.